Bos gaurus

Bos gaurus, gaur edo seladang, Indotxinan, Indian eta Nepalen hedaturiko munduko Bovinae subfamiliako Bos generoko animaliarik handiena da. Etxeko behiekin lotura estua du, espezie ezberdinak izan arren.

 Ezaugarriak 
Gaurra Bos generoko bobidorik handiena da, arrak 3 metro luze dira (gehi metro bateko isatsa) eta 2,2 metro garai sorbaldetaraino. Ile arre-gorrixka eta marroi iluna artean daukate, kopeta zabala eta belaun azpiko hankak zuriak dituzten bitartean. Adarrak zuriak dira, punta beltza izan ezik, motzak eta arku itxurakoak, eta garezurraren alboetatik irtetzen dira.

Oso animaliak indartsuak eta astunak dira: arren bataz besteko pisua 650-1.000 kilo bitartean dagoSmith, A. T., Xie, Y. (eds.) (2008). A Guide to the Mammals of China. Princeton University Press, Princeton Oxforshire. Page 472., eta emeak laurden bat txikiagoak dira.Nowak, R. M. (1999). Gaur Pages 1158–1159 in Walker's Mammals of the World. Volume 1. The Johns Hopkins University Press, Baltimore, USA and London, UK.

 Hedapena eta habitata 
Antzinean, Asiako hego-ekialde osoan zehar hedaturik zeuden, Vietnam, Kanbodia, Laos, Txina, Tailandia, Malasia, Birmania, India, Bangladesh, Bhutan eta Nepaleko herrialdeetan zehar barreiatuta. Egun, herrialde horietako populazio gehienak oso urriak dira. Sri Lankan iraungituta dago.Duckworth, J.W., Steinmetz, R., Timmins, R.J., Pattanavibool, A., Than Zaw, Do Tuoc, Hedges, S. (2008). "Bos gaurus". IUCN Red List of Threatened Species. Version 2012.2. International Union for Conservation of Nature.

Gaur egun, era emankor eta arrakastatsu batean, batez ere Indotxina, India eta Nepalen zehar hedatzen dira: bertako populazioak handiak dira.Burton, R. (2002).International Wildlife Encyclopedia (3 ed.).Marshall Cavendish. pp. 936–938. .

 Ugalketa 
Emeek 275 eguneko (9 hilabete inguru) ernaldia dute, eta kume bat (batzuetan bi) erditzen dute. Kumeei eme amek 7-12 hilabete igaro ondoren, titiak kentzen dizkie eta esnea belarra jaten hasten dira.

Emeak bigarren edo hirugarren urtean lortzen du sexu-heldutasuna edo umotasuna. Erditzea urte osoan zehar gerta daiteke, baina sarriagotan abendu eta ekain tartean.

 Harrapari naturalak 
Lehoinabarrek (Panthera pardus) eta asiar txakur basatiek (Cuon alpinus) txahal-urrixak (kumeak), gazteak eta ale ahulak ehiza ditzakete; baina tigrea (Panthera tigris) eta itsas krokodiloa helduak eta ar indartsuak ehizatzeko gai diren harrapari bakarrak dira eta, beraz, mehatxu natural handiena.Perry, R. (1965). The World of the Tiger. p. 260. ASIN: B0007DU2IU.

 Azpiespezieak 
 Bos gaurus gaurus (Smith, 1827)Ellerman, J. R., Morrison-Scott, T. C. S. (1966). Checklist of Palaearctic and Indian mammals 1758 to 1946. Second edition. British Museum of Natural History, LondonLydekker, R. (1913). Catalogue of the ungulate mammals in the British Museum (natural history) Volume 1. Printed by order of the Trustees of the British Museum (Natural History), London.
 Bos gaurus readel (Lydekker, 1903)
 Bos gaurus hubbacki (Lydekker, 1907)

 Erreferentziak 

 Kanpo estekak 

Kategoria:Bovinae
Kategoria:Asiako fauna